Luruhnya Bunga Cinta

Luruhnya Bunga Cinta ialah sebuah siri drama televisyen Malaysia terbitan Global Station Sdn. Bhd. yang diarahkan oleh Riza Baharudin.  Ia dibintangi oleh Tracie Sinidol, Redza Rosli, Bella Hanna, Nabila Razali, Aniq Durar dan Auni Yusri. Musim pertama untuk siri ini bersiaran pada 19 September hingga 16 Oktober 2023 di Slot Akasia, TV3 menggantikan Rajuk Karina.Drama Luruhnya Bunga Cinta Myinfotaip. Dicapai pada 18 September 2023. Musim kedua pula bersiaran pada 25 Oktober hingga 21 November 2024 di Slot Akasia, TV3 menggantikan Hai Cinta, Dengarkanlah.Drama Luruhnya Bunga Cinta 2 Myinfotaip. Dicapai pada 27 Oktober 2025.

Ringkasan siri

Musim 1 (2023)

Berkisahkan takdir dua gadis yang tertukar sejak bayi dan perubahan mendadak dalam hidup mereka selepas masa silam tersebut terbongkar selepas beberapa tahun.

Jamaludin (Eizlan Yusof) dan Adita (Zila Bakarin) yang sedang menunggu kelahiran anak perempuan mereka, Aara (Auni Yusri) telah mengambil keputusan untuk melahirkan bayi di klinik tempatan di sebuah daerah kecil kerana hujan ribut yang melanda kawasan tersebut. Jalan utama ke laluan bandar besar telah terhalang oleh sebatang pokok besar yang tumbang. Secara kebetulan, Noriah (Laila Nasir) yang sedang sarat mengandung juga melahirkan anak perempuannya, Nuha (Tracie Sinidol) di tempat yang sama. Label tag nama ibu di katil bayi masing-masing telah terjatuh dan tersalah letak. Insiden ini menyebabkan Nuha dan Aara tertukar identiti mereka kemudiannya dibawa pulang oleh keluarga yang berasingan.

Selepas beberapa tahun, Nuha dan Aara belajar di sekolah yang sama. Nuha membesar dengan abangnya, Nuh (Redza Rosli) di rumah agam milik Jamaluddin dan Adita manakala Aara tinggal dengan abangnya, Anwar (Hafiz Halim) di rumah kos rendah milik Noriah. Nuha, seorang yang lemah lembut dan sangat disayangi oleh keluarganya. Aara pula terpaksa hidup dalam kemiskinan. Aara iri hati dengan kehidupan Nuha yang dicurahi dengan kasih sayang dan kemewahan. 

Suatu hari, Nuha mengalami kecederaan teruk dan disahkan mengidap Talasemia. Hal tersebut menimbulkan kecurigaan Jamaludin kerana keluarga mereka tidak mempunyai rekod penyakit itu. Akhirnya, kebenaran yang mengejutkan terbongkar bahawa Aara dan Nuha telah tertukar secara tidak sengaja sewaktu bayi.

Aara yang telah lama membenci kehidupannya di kampung, mengambil inisiatif untuk tinggal di rumah mewah Jamaludin dan Adita, manakala Nuha secara sukar rela memulakan kehidupan baharunya di rumah kampung Noriah. Nuha terputus hubungan dengan Nuh apabila Jamaludin menerima tawaran kerja di luar negara dan satu keluarga telah berhijrah ke sana. Dapatkah mereka menempuh perubahan secara mendadak dalam kehidupan mereka ini? Apa yang akan terjadi kepada Nuha dan Aara?

Musim 2 (2024)

Sambungan perjalanan cinta yang penuh liku antara Nuh (Redza Rosli) dan Nuha (Tracie Sinidol) yang terus dihimpit cabaran, yang nekad melarikan diri demi cinta mereka. Namun, hasrat mereka tergugat oleh kemunculan Awal (Aniq Durar) yang muncul secara tiba-tiba dan menghalang langkah mereka. Dalam masa yang sama, Aleen (Bella Hanna) bergelut untuk menerima kenyataan pahit bahawa cinta Nuh terhadapnya telah pudar, yang menyebabkan dia terjerumus dalam tekanan emosi dan kehilangan arah.

Sementara itu, kehidupan Nuha berubah secara drastik apabila dia didiagnos menghidap kanser berdarah tahap ketiga. Dalam usaha untuk menyembunyikan penderitaannya daripada Nuh, Nuha mengambil keputusan untuk menjauhkan diri dan menyatakan bahawa perasaannya terhadap Nuh telah hilang. Nuha memilih untuk memutuskan hubungan cinta mereka, mengorbankan kebahagiaan demi memastikan Nuh tidak dihantui kesedihan. Walaupun begitu, Awal yang menyaksikan penderitaan Nuha berusaha untuk membawanya mendapatkan rawatan, meskipun dia menyedari bahawa harapannya untuk memiliki cinta Nuha adalah sia-sia.

Saat berita mengenai penyakit Nuha mula tersebar, hati semua yang mengenalinya luluh. Namun, Nuh tidak menyerah. Meski peluang untuk sembuh semakin menipis, Nuh nekad untuk melamar Nuha dan mengharungi dugaan bersama sehingga ke akhirnya. Dalam kegetiran Nuh tetap nekad untuk mempertahankan cinta mereka dengan mengahwini Nuha, meskipun peluang untuk sembuh semakin tipis.

Bagaimana kesudahan cinta Nuh dan Nuha? Berjayakah Nuh mengahwini Nuha dan mengecapi kebahagiaan, atau mungkinkah ajal Nuha tiba terlebih dahulu sebelum impian membina mahligai perkahwinan mereka tercapai?

Pelakon

Pelakon utama
 Redza Rosli sebagai Nuh Adrian 
 Tracie Sinidol sebagai Nuha Hamisya 
 Aniq Durar sebagai Awal 
 Nabila Razali sebagai Maisara  
 Bella Hanna sebagai Aleen 
 Auni Yusri sebagai Aara 

Pelakon pembantu
 Hafiz Halim sebagai Anwar 
 Laila Nasir sebagai Noriah 
 Eizlan Yusof sebagai Jamaludin 
 Zila Bakarin sebagai Adita 
 Watie Sadali sebagai Datin Maziah 
 Shah Rezza sebagai Tan Sri Izzam 
 Raja Azmi sebagai Puan Seri Zaleha 
 Mamu Kokoot sebagai Mamu
 Iman Suhana sebagai Kalsom 
 Zana sebagai Puan Zainab 
 Zulkifli Sudin sebagai Encik Rizal

Pelakon tambahan
 Airil Hafiz sebagai Eddy
 Danish Zamri
 Aryana Armani
 Nur Syaza Syamilah
 Aryan Adzrin
 Ayu Azlina
 Shamielya Shamsul
 Amanda Shuib
 Azlan Kamaruzaman
 Asyrah Huzaini 
 Rizal Rahman
 Billy Chua
 Paizal Bidin
 Vijay Kumar 
 Wnuar Zamuel
 Fadzil A Azizi
 Azwana Arman

Runut bunyi
 "Belakang Tabir" - Syamel
 "Tulus" - Adi Priyo & Nabila Razali
 "Aku Terluka" - Nabila Razali
 "Bila Hati Rindu" - Lah Ahmad
 "Kembali Terang" - Marsha Milan
 "Kerana Kau Sayang" - Yusra

Rujukan

Kategori:Drama adaptasi novel di Malaysia
Kategori:Siri drama televisyen Malaysia berbahasa Melayu 2023